Document ID: 32006D0536

32006D0536
L 224/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА И НА КОМИСИЯТА
oт 21 февруари 2005 година
за подписване на протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Молдова, от друга, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз
(2006/536/EО, Евратом)
СЪВЕТЪТ НА ЕВРОПЕЙСКИЯ СЪЮЗ И КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 44, параграф 2, последното изречение от член 47, параграф 2 и член 55, член 57, параграф 2, член 71, член 80, параграф 2, членове 93, 94, 133 и 181а, във връзка с член 300, параграф 2, второто изречение и член 300, параграф 3, първата алинея от него,
като взе предвид Договора за създаване на Европейската общност за атомна енергия, и по-специално член 101, втори параграф от него,
като взе предвид Договора за присъединяване от 2003 г., и по-специално член 2, параграф 3 от него,
като взе предвид Акта за присъединяване от 2003 г., и по-специално член 6, параграф 2 от него,
като взе предвид предложението на Комисията,
като взе предвид становището на Европейския парламент (1),
като взе предвид одобрението на Съвета съгласно член 101 от Договора за създаване на Европейската общност за атомна енергия,
като има предвид, че:
(1)
Протоколът към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Молдова, от друга, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, беше подписан от името на Европейските общности и техните държави-членки на 30 април 2004 г.
(2)
До влизането му в сила, протоколът се е прилагал временно, считано от 1 май 2004 г.
(3)
Протоколът следва да бъде одобрен,
РЕШИХА:
Член 1
Протоколът към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Молдова, от друга, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, се одобрява от името на Европейската общност, Европейската общност за атомна енергия и държавите-членки.
Текстът на протокола е приложен към настоящото решение (2).
Член 2
Председателят на Съвета, от името на Общността и нейните държави-членки, извършва нотификацията в съответствие с член 4 от протокола. Едновременно с това, председателят на Комисията извършва такава нотификация от името на Европейската общност за атомна енергия.
Съставено в Брюксел на 21 февруари 2005 година.

Labels: 18
15
5